Diari Oficial de la Generalitat Valenciana


Sumari del DOGV 4442, del 18-02-2003 (2003/1515)

Assumpte civil número 1019/2002. Cèdula de notificació.
-------------------------------------------------------

### Dades del document

Número de DOGV
:   4442

Data del DOGV
:   18-02-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/1515


Organisme emissor
:   Jutjat de Primera Instància Número 4 d'Elx

Tipus de document
:   Anunci

Assumpte civil número 1019/2002. Cèdula de notificació. [2003/F1515]
  
Jutjat de Primera Instància número 4 d'Elx (Alacant)
  
Juí: procediment per a la suspensió de pagaments número 1019/2002
  
Faig saber:
  
Que en l'expedient de suspensió de pagaments 1019/2002, seguit en este jutjat, promogut a instàncies del procurador Emilio Moreno Saura, en nom de la mercantil Calzados Gargi, SL, s'ha dictat la resolució següent:
  
Provisió
  
Jutge que la dicta: María José Bernal Bernal.
  
Lloc: Elx (Alacant).
  
Data: 8 de gener de 2003.
  
És dóna compte: una vegada tornat i correspost a este jutjat l'anterior escrit, documents, llibres i còpies, formeu amb els originals l'expedient oportú; registreu-lo; es té per acreditada la representació del procurador Emilio Moreno Saura en nom i representació de la mercantil Calzados Gargi, SL, dedicada a la fabricació i comercialització de calçat, amb domicili social a Elx, carrer de Fra Jaume Torres, 23, segons acredita amb la còpia autoritzada d'escriptura de poder que presenta i que li serà retornada previ testimoni suficient en actuacions, conforme sol·licita, i s'entenen amb este les successives diligències de la manera que preveu la llei.
  
Es considera sol·licitada la declaració en estat legal de suspensió de pagaments de la mercantil Calzados Gargi, SL, s'acorda la intervenció de totes les seues operacions, i es nomena únic interventor judicial el creditor Pasanqui, SL, en el seu representant legal, això de conformitat amb el que s'establix en l'últim paràgraf de l'article 4 de la Llei de 26 de juliol de 1992, de Suspensió de Pagaments, i al qual se li farà saber el nomenament per a la seua acceptació i jurament, fins i tot l'examen de llibres de comptabilitat presentats per a estendre-hi les actes previstes. Se li concedix el termini de 30 dies perquè formulen l'informe a què es referix l'article 8 de la vigent Llei de Suspensió de Pagaments, i es fixa la retribució diària de 13 euros, a meritar des del dia que inicie l'exercici de les seues funcions fins al dia que cesse en l'esmentat càrrec d'interventor, tot això sense perjuí d'allò que s'acorde en el curs del procediment.
  
Requeriu a l'entitat suspesa i en nom seu al procurador senyor Moreno Saura perquè dins del termini de 15 dies present el balanç definitiu del negoci o bé es ratifique en el presentat amb l'escrit de sol·licitud.
  
Participeu als efectes oportuns la incoació de l'expedient a la Cambra de Comerç, Indústria i Navegació d'Alacant mitjançant l'ofici oportú; lliureu el manament al registrador mercantil de la província d'Alacant. Comuniqueu igualment la incoació d'este expedient als jutjats de primera instància d'esta ciutat, com també al Ministeri Fiscal i al Fons de Garantia Salarial.
  
Publiqueu edictes en el Diari Oficial de la Generalitat Valenciana, en el periòdic La Verdad d'Alacant i al tauler d'anuncis d'este jutjat.
  
Anoteu la incoació d'este expedient en el registre especial d'este jutjat i lliureu tots els despatxos acordats al procurador senyor Moreno Saura, amb àmplies facultats per a tindre cura de la diligència i gestió d'estos.
  
Això ho mana i firma el jutge, de què done fe.
  
Davant meu.
  
Elx (Alacant), 8 de gener de 2003.
  
Diligència. L'estenc jo, la secretària judicial, per a fer constar que el present edicte ha quedat fixat en el dia de hui al tauler d'anuncis.
  
En done fe.